"Setswana Puo ya Gae (HL)/P2 15 DBE/Ngwanaitseele 2022 NSC POTSO 10: POTSO YA TLHAMO MASEGO –G Mokae Botlhoko ga bo ke bo nnela ruri mo mothong, e bile yo o simololang ka botlhoko o feleletsa ka monate. Tsibogela tlhagiso e, o ikaegile ka moanelwa Masego le ditiragalo tsa padi ya Masego. Boleele jwa tlhamo ya gago e nne mafoko a a ka nnang 400–450. [25] POTSO 11: DIPOTSO TSE DIKHUTSHWANE MASEGO –G Mokae Buisa nopolo e e latelang, mme o arabe dipotso. NOPOLO C 'Ba nkisitse kwa phaposing e e mo fulurung ya borobonngwe mo kagong ya mapodisi e e telele.' 'Waar kamer, phaposi eo e bidiwa jalo …' 'Phaposi ya boammaaruri … Koo ba dirisang mekgwa yotlhe, e e amogelegang le e e bosula, go ntsha nnete mo batshwarweng … Bangwe ba batshwarwa ba feleletsa ba buile maaka ao ba lemogang gore mapodisi a batla ba a bue gore fela tshotlego ya 5 bona mo matsogong a mapodisi a a dipelo dithata e fele,' rre Lazar a tlaleletsa ka botlhoko. Masego a dumelana le ena ka tlhogo, mme a sosobanya phatla fa dipompo tsa mogopolo wa tshotlego e e neng e sa le metsi di bulega. A o bona dipatsopatso tse dikhibidu tse di mo leboteng tse? Lepodisi lengwe la botsa 10 mosetsana yo a neng a tshogile thata, a roromela. 'Ga se pente,' a tlhalosa go sa tlhokagale, go le mo pepeneng. 'Ke madi a bagolegwa bao ba neng ba sa batle go nna baagi ba ba maikarabelo ba setšhaba!' mokaulengwe wa gagwe yo o neng a nyoretswe thata go tsholola madi a tlaleletsa. 'Dintšwa tsa makomonisi tseo di neng di batla go menola puso!' 15 Masego a ikhupetsa matlho fa a bona gore ke eng se a se gatileng ka phoso mo fulurung ya phaposi: leino le sa ntse le swefaditswe ke namana le madi a mašwa, gongwe e se kgale le ntshitswe mo ganong la mongwe wa batshwarwa. A tsidifala madi. Mme ditshololamadi tsa tshegaka ka bobe … 20 'Go lekane, ngwanaka,' rre Lazar a mo gomotsa. 'Go lekane,' a boeletsa. 'Jaanong re tlhaloganya kgalefo ya gago fa o ne o fitlha kwano go tswa teng,' a mo itsise. Cathy a dumelana le ena. 'O ne o tshwanetse go galefa, Masego,' a tlaleletsa fa a mo tshelela mogodungwana mo koping, mme a mo naya sukiri le maši go itshelela. 25 Kwalololo e ileditswe Phetla"